CELEX: 32007R1322
Language: fi
Date: 2007-11-12 00:00:00
Title: Komission asetus (EY) N:o 1322/2007, annettu 12 päivänä marraskuuta 2007 , eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 täytäntöönpanosta ESSPROS-perusjärjestelmään ja eläkkeensaajia koskevaan moduuliin liittyvien tietojen toimitusmuotojen, toimitettavien tulosten ja laadunarviointiperusteiden osalta

13.11.2007   
            
            
               FI
            
            
               Euroopan unionin virallinen lehti
            
            
               L 294/5
            
         
      KOMISSION ASETUS (EY) N:o 1322/2007,
   annettu 12 päivänä marraskuuta 2007,
   eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 täytäntöönpanosta ESSPROS-perusjärjestelmään ja eläkkeensaajia koskevaan moduuliin liittyvien tietojen toimitusmuotojen, toimitettavien tulosten ja laadunarviointiperusteiden osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eurooppalaisesta sosiaalisen suojelun integroidusta tilastointijärjestelmästä (ESSPROS) 25 päivänä huhtikuuta 2007 annetun Euroopan parlamentin ja neuvoston asetuksen (EY) N:o 458/2007 (1) ja erityisesti sen 7 artiklan 1 ja 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 458/2007 vahvistetaan menetelmäkehys, jota käytetään vertailukelpoisten tilastojen kokoamiseksi yhteisön käyttöön, sekä ESSPROS-järjestelmän mukaisesti koottujen tilastojen toimittamista ja levittämistä koskevat määräajat.
            
         
               (2)
            
            
               Asetuksen (EY) N:o 458/2007 7 artiklan 2 kohdan mukaan on päätettävä täytäntöönpanotoimenpiteistä, jotka koskevat ESSPROS-perusjärjestelmään ja eläkkeensaajia koskevaan moduuliin liittyvien tietojen toimitusmuotoja, toimitettavia tuloksia ja laadunarviointiperusteita.
            
         
               (3)
            
            
               Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Vahvistetaan asetuksen (EY) N:o 458/2007 7 artiklan 2 kohdassa edellytetyt ESSPROS-perusjärjestelmää (järjestelmä- ja etuuskohtaiset määrälliset ja laadulliset tiedot) ja eläkkeensaajia koskevaa moduulia koskevat täytäntöönpanotoimenpiteet liitteiden I ja II mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä marraskuuta 2007.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EUVL L 113, 30.4.2007, s. 3.
   
      LIITE I
      TIETOJEN TOIMITUSMUODOT JA TOIMITETTAVAT TULOKSET
      1.   TIETOJEN TOIMITUSMUODOT JA TOIMITETTAVAT TULOKSET ESSPROS-PERUSJÄRJESTELMÄSSÄ
      1.1   Järjestelmäluettelo
      Seuraavat tiedot on toimitettava vakiomuotoista taulukkoa käyttäen:
      
                  1)
               
               
                  kunkin järjestelmän yksilöllinen sarjanumero
               
            
                  2)
               
               
                  kunkin järjestelmän nimi
               
            
                  3)
               
               
                  nimen lyhenne (vapaaehtoinen)
               
            
                  4)
               
               
                  komission yhdessä jäsenvaltioiden kanssa laatiman ESSPROS-käsikirjan mukainen viiteen perusteeseen perustuva järjestelmäluokitus.
               
            1.2   Määrälliset tiedot
      Määrällisiä tietoja koskeva ESSPROS-kyselylomake kattaa tulot, menot ja yksittäiset etuudet.
      1.2.1   Tietojen rakenne
      Tiedot on annettava yhdeltä niistä kalenterivuosista, joilta tiedot on toimitettava (eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 liitteen I mukaisesti).
      Vakiomuotoinen taulukko vuosikohtaisia tietoja varten on seuraavanlainen:
      
                  —
               
               
                  rivit vastaavat tulojen, menojen ja etuuksien yksityiskohtaista luokitusta,
               
            
                  —
               
               
                  sarakkeet vastaavat ”järjestelmäluettelo”-taulukossa lueteltuja järjestelmiä (kullekin järjestelmälle oma sarakkeensa ja yksi sarake järjestelmien kokonaismäärää varten),
               
            
                  —
               
               
                  jos lisätään uusi järjestelmä, taulukkoon lisätään uusi sarake.
               
            1.2.2   Toimitettavat tiedot
      Jokaiselta vuodelta on toimitettava alkeisyksikkötason tiedot kansallisena valuuttana. Useimmat yksityiskohtaiset tiedot on toimitettava jokaisesta järjestelmästä erikseen (aggregaatit lasketaan automaattisesti laskentakaavoilla).
      1.2.3   Käsikirja
      Tietoja toimitettaessa on käytettävä yksityiskohtaista luokitusta, joka vahvistetaan Euroopan komission ja jäsenvaltioiden yhdessä laatiman ESSPROS-käsikirjan lisäyksessä 1.
      1.3   Järjestelmä- ja etuuskohtaiset laadulliset tiedot
      Laadullisia tietoja koskeva ESSPROS-kyselylomake kattaa alat, jotka on määritetty Euroopan komission ja jäsenvaltioiden yhdessä laatiman ESSPROS-käsikirjan lisäyksessä 2.
      1.3.1   Tietojen rakenne
      Tiedot on annettava yhdeltä niistä kalenterivuosista, joilta tiedot on toimitettava (eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 liitteen I mukaisesti).
      Tiedot sisältävät
      
                  —
               
               
                  kaikkia kyseisessä maassa käytössä olevia järjestelmiä koskevat tiedot,
               
            
                  —
               
               
                  kutakin järjestelmää erikseen koskevat tiedot.
               
            1.3.2   Toimitettavat tiedot
      Jäsenvaltioiden on toimitettava tai päivitettävä jokaista järjestelmää ja yksittäistä etuutta koskevat laadulliset tiedot.
      1.3.3   Käsikirja
      Yksityiskohtaiset toimitettavat tiedot vahvistetaan Euroopan komission ja jäsenvaltioiden yhdessä laatiman ESSPROS-käsikirjan lisäyksessä 2.
      2.   TIETOJEN TOIMITUSMUODOT JA TOIMITETTAVAT TULOKSET ELÄKKEENSAAJIA KOSKEVASSA MODUULISSA
      Eläkkeensaajia koskeva ESSPROS-kyselylomake on vakiomuotoinen taulukko.
      2.1   Tietojen rakenne
      Tiedot on annettava yhdeltä niistä kalenterivuosista, joilta tiedot on toimitettava (eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 liitteen I mukaisesti).
      Vakiomuotoinen taulukko vuosikohtaisia tietoja varten on seuraavanlainen:
      
                  —
               
               
                  rivit vastaavat Euroopan komission ja jäsenvaltioiden yhdessä laatiman ESSPROS-käsikirjan lisäyksen 3 mukaisia eläkkeensaajaluokkia,
               
            
                  —
               
               
                  sarakkeet vastaavat järjestelmiä, joissa on vähintään yksi etuudensaajien luokka.
               
            2.2   Toimitettavat tiedot
      Eläkkeensaajia koskevat tiedot on toimitettava jokaiselta vuodelta.
      Kyselylomake
      Kyselylomake on taulukko, joka täytetään ainoastaan niiden etuuksien osalta, joita koskevia menoja kyseessä olevalla maalla on. Jos aloitetaan uusi järjestelmä, se voidaan lisätä taulukkoon samassa vakiomuodossa. Tietojenkeruulomake on maa- ja/tai vuosikohtainen.
      Viitepäivämäärä
      Vuodelta N kerätyt tiedot viittaavat etuudensaajien määrään kalenterivuoden lopussa.
      Sukupuolen mukaan jaotellut tiedot
      Eläkkeensaajia koskevat tiedot on jaoteltava sukupuolen mukaan. Nämä tiedot ovat pakollisia ainoastaan kaikkien järjestelmien kokonaismäärän osalta.
   
   
      LIITE II
      LAADUNARVIOINTIPERUSTEET
      1.   LAADUNARVIOINTIPERUSTEET ESSPROS-PERUSJÄRJESTELMÄSSÄ
      1.1   Tarkkuus ja luotettavuus
      1.1.1   Määrälliset tiedot
      1.1.1.1   Tietolähteiden kattavuus
      Jäsenvaltioiden on toimitettava tiedot seuraavista:
      
                  —
               
               
                  käytetyt lähteet: rekisterit tai muut hallinnolliset lähteet, tutkimukset, estimaatit jne.,
               
            
                  —
               
               
                  raportit ongelmista (myös viivästyksistä), joiden vuoksi tietoja on estimoitu,
               
            
                  —
               
               
                  eri tietolähteiden kattamat järjestelmät,
               
            
                  —
               
               
                  tarvittaessa eri tietolähteiden kattamat etuudet (jos käytetään poikittaislähteitä kuten työvoimakustannustutkimuksia).
               
            1.1.1.2   Estimoinnissa käytettävät menetelmät ja oletukset
      Jäsenvaltioiden on toimitettava tiedot seuraavista:
      
                  —
               
               
                  sellaisia järjestelmiä koskevat estimaatit, joista ei ole saatavissa tietoja,
               
            
                  —
               
               
                  puuttuvia tuloja, menoja ja etuuksia koskevat estimaatit, jos
                  
                              a)
                           
                           
                              tiedot puuttuvat kokonaan;
                           
                        
                              b)
                           
                           
                              yhtä etuutta tai etuusryhmää koskeva jaottelu puuttuu (esimerkiksi jonkin etuuden jaottelu tarveharkintaisiin ja ei-tarveharkintaisiin etuuksiin tai tiettyyn kohderyhmään kuuluvan rahaetuuden jaottelu useampiin yksityiskohtaisiin etuuksiin).
                           
                        
            1.1.1.3   Tilastojen tarkistukset
      Jäsenvaltioiden on toimitettava tiedot seuraavista:
      
                  —
               
               
                  käytettyjen tietolähteiden muuttuminen,
               
            
                  —
               
               
                  tietojen estimointimenetelmien muuttuminen,
               
            
                  —
               
               
                  tietojen tarkistaminen käsitteellisten mukautusten vuoksi (esimerkiksi kansantalouden tilinpidon mukautukset),
               
            
                  —
               
               
                  tietojen tarkistaminen lopullisten tilastojen tullessa saataville,
               
            
                  —
               
               
                  tietojen tarkistaminen laaduntarkastustoimien vuoksi.
               
            1.1.2   Laadulliset tiedot
      Ei sovelleta.
      1.2   Vertailukelpoisuus
      1.2.1   Määrälliset tiedot
      Maantieteellinen vertailukelpoisuus
      Jotta Eurostat voisi arvioida maiden vertailukelpoisuuden, jäsenvaltioiden on toimitettava seuraavat tiedot:
      
                  —
               
               
                  järjestelmien kattavuusaste,
               
            
                  —
               
               
                  tulojen, menojen ja yksittäisten etuuksien kattavuusaste,
               
            
                  —
               
               
                  kattava luettelo tapauksista, joissa ESSPROS-menetelmiä ei ole käytetty.
               
            1.2.2   Laadulliset tiedot
      Ei sovelleta.
      2.   LAADUNARVIOINTIPERUSTEET ELÄKKEENSAAJIA KOSKEVASSA MODUULISSA
      2.1   Tarkkuus ja luotettavuus
      2.1.1   Tietolähteiden kattavuus
      Jäsenvaltioiden on toimitettava tiedot seuraavista:
      
                  —
               
               
                  käytetyt lähteet: rekisterit tai muut hallinnolliset lähteet, tutkimukset, arviot jne.,
               
            
                  —
               
               
                  kertomukset ongelmista (myös viivästyksistä), joiden vuoksi tietoja on arvioitu,
               
            
                  —
               
               
                  eri tietolähteiden kattamat järjestelmät.
               
            2.1.2   Kaksinkertaisen kirjaamisen käsittelyssä sekä estimoinnissa käytettävät menetelmät ja oletukset
      Jäsenvaltioiden on toimitettava tiedot seuraavista:
      
                  —
               
               
                  sellaisia järjestelmiä koskevat estimaatit, joista ei ole saatavissa tietoja,
               
            
                  —
               
               
                  kaksinkertaisen kirjaamisen käsittely
                  
                              a)
                           
                           
                              yksittäisen järjestelmän tietyssä eläkeluokassa;
                           
                        
                              b)
                           
                           
                              järjestelmien välillä (tietty eläkeluokka kaikissa järjestelmissä);
                           
                        
                              c)
                           
                           
                              ei-tarveharkintaisten ja tarveharkintaisten eläkeluokkien välillä;
                           
                        
                              d)
                           
                           
                              aggregaatissa luokkien välillä.
                           
                        
            2.1.3   Tilastojen tarkistukset
      Jäsenvaltioiden on toimitettava tiedot seuraavista:
      
                  —
               
               
                  käytettyjen tietolähteiden muuttuminen,
               
            
                  —
               
               
                  tietojen estimointimenetelmien muuttuminen,
               
            
                  —
               
               
                  tietojen tarkistaminen lopullisten tilastojen tullessa saataville,
               
            
                  —
               
               
                  tietojen tarkistaminen laaduntarkastustoimien vuoksi.
               
            2.2   Vertailukelpoisuus
      Maantieteellinen vertailukelpoisuus
      Jotta Eurostat voisi arvioida maiden vertailukelpoisuuden, jäsenvaltioiden on toimitettava seuraavat tiedot:
      
                  —
               
               
                  järjestelmien kattavuusaste,
               
            
                  —
               
               
                  etuudensaajien kattavuusaste,
               
            
                  —
               
               
                  kattava luettelo tapauksista, joissa ESSPROS-menetelmiä ei ole käytetty.
               
            3.   LAATURAPORTTIEN TUOTTAMISEN AIKATAULU
      3.1   Perusjärjestelmä
      Perusjärjestelmää koskevat laaturaportit laaditaan vuosittain. Raportti vuodelta N on toimitettava Eurostatille vuoden N+2 syyskuun loppuun mennessä. Eurostat tuottaa raporttien pohjalta konsolidoidun version vuoden N+2 joulukuun loppuun mennessä ja levittää raporttia.
      3.2   Eläkkeensaajia koskeva moduuli
      Eläkkeensaajia koskevaa moduulia koskevat laaturaportit laaditaan vuosittain. Raportti vuodelta N on toimitettava Eurostatille vuoden N+2 elokuun loppuun mennessä. Eurostat tuottaa raporttien pohjalta konsolidoidun version vuoden N+2 joulukuun loppuun mennessä ja levittää raporttia.